Public procurement notice: Voluntary Ex Ante Transparency Notice
Published: 2016-12-16
Buyer: Region Syddanmark
Country: DK
Region: Syddanmark
Contract type: Services
Procedure: Contract award without prior publication
CPV classification: 72000000
Estimated value: 1 DKK

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Med henblik på bedre at afspejle det forventede fremtidige antal patienter og brugere af Shared Care Platformen er parterne enige om at reducere kontraktens omfang i overensstemmelse hermed.
2) Reduktion af priserne for licenser ved indførelse af licenstrin ved færre antal patienter og brugere af Shared Care Platformen
3) Vedligeholdelse og support forpligtelser udvides til også at omfatte allerede udviklede løsninger om yderligere funktionalitet uden betaling af yderligere vederlag
Region Syddanmark udbød ved udbudsbekendtgørelse nr. 2011/S 197-321078 en kontrakt vedrørende anskaffelse af en løsning til IT-understøttelse af tværsektorielle patientforløb (»Shared Care Platform«) med tilhørende optioner om drift, vedligehold og udbredelse af løsningen. Kontrakten er baseret på en modificeret udgave af K02-standardkontrakten for længereverande IT-projekter og indeholder ikke en tidsbegrænsning, men prissætningen af optionerne i kontrakten er begrænset til en periode på 48 måneder. I forbindelse med fortsættelsen af kontrakten, er parterne blevet enige om prissætningen af optionerne fremadrettet og om at foretage enkelte, supplerende ændringer i kontrakten. Ændringerne er anført i del II.1.4).
Det er Region Syddanmarks vurdering, at den oprindeligt indgåede kontrakt ikke var tidsbegrænset, og at parterne kan fortsætte samarbejdet om Shared Care Platformen efter den 31.12.2016. Såfremt kontrakten som følge af den økonomiske aktørs angivelser skulle være blevet opsagt, vurderer Region Syddanmark, at det vil være i overensstemmelse med udbudsreglerne, at den økonomiske aktør trækker opsigelsen tilbage.
Det er også Region Syddanmarks vurdering, at en reduktion af kontraktens omfang (antal patienter og brugere i Shared Care Platformen) ikke vil have den effekt, at andre eller yderligere virksomheder kunne have deltaget under udbudsproceduren, eller givet Region Syddanmark mulighed for at acceptere et andet tilbud. I den forbindelse har Region Syddanmark særligt lagt vægt på, at ændringen forekommer efter næsten fem år, hvor den økonomiske aktør har leveret Shared Care Platformen og forestået drift. Det er endvidere Region Syddanmarks vurdering, at ændringerne ikke ændrer den økonomiske balance til fordel for den økonomiske aktør, da der er tale om en reduktion i ydelserne til Region Syddanmark mod en forholdsmæssig reduktion i vederlaget til den økonomiske aktør. Region Syddanmark vurderer herudover, at ændringerne heller ikke vil medføre en betydelig udvidelse af kontraktens anvendelsesområde, da der ikke ændres indholdsmæssigt i forhold til den oprindelige kontrakt.
På baggrund heraf vurderer Region Syddanmark, at ændringerne ikke udgør en ændring af grundlæggende elementer i den oprindelige kontrakt.
Til brug for Region Syddanmarks vurdering af, om ændringerne i den indgåede kontrakt kan foretages uden offentliggørelse af en ny udbudsbekendtgørelse, har Region Syddanmark indhentet en vurdering fra en advokat. Region Syddanmark har således fået udarbejdet en udbudsretlig vurdering om mulighederne for at foretage ændringer i kontrakten uden forudgående offentliggørelse af en udbudsbekendtgørelse.
For så vidt angår den samlede værdi, som er anført i del II.1.7) og i del V.2.4), så anslår Region Syddanmark, at ændringerne medfører en nettoreduktion i vederlaget til den økonomiske aktør på omkring  9 080 000 DKK ekskl. moms over en periode på 48 måneder, og at Region Syddanmark skal betale mellem  13 000 000 DKK og  15 000 000 DKK ekskl. moms til den økonomiske aktør for gennemførelsen af kontrakten i samme periode på 48 måneder.
En klage over, at ordregiveren har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.


Award value: 1